14th International Conference on Religion & Spirituality in Society, Institute of Religious Studies, Complutense University of Madrid, Spain, 23-24 May 2024

Special Focus

Spaces, Movement, Time

Religions at Rest and in Movement

THEME 2: RELIGIOUS COMMUNITY AND SOCIALIZATION

Upcoming Proposal Deadline

 July 202323

**תקציר**

**המשבר האקולוגי והאדם המיסטי**

הדיון בנוגע ליחסנו לכדור הארץ עולה לסדר היום הציבורי בגלל שינויי האקלים ורבים מאמינים כי הפתרון טמון בהסברה ובחינוך להעלאת רמת התודעה האקולוגית. זאת, באמצעות למידה טרנספורמטיבית המרחיבה את התודעה ואת ההבנות העמוקות ביותר שלנו את הטבע, כפי שהציע אחד החלוצים בתחום, רודולף שטיינר (2013), שטען כי האדם קשור בזיקה ובהרמוניה בלתי ניתנת להפרדה עם שאר ממלכות הטבע אל הקוסמוס וכי יש לפעול באמצעות חינוך לשינוי תודעת השליטה על הטבע. ביקורת תרבותית מעניינת, בהקשר זה, ניתן למצוא גם בחיבורו 'האדם המיסטי', של אריך נוימן (2007) הטוען כי יחסנו אל האדמה קשור לדימוי הפטריאכלי, הנוצרי, שרווח בימי הביניים בהתייחסות אל האדמה, כחומר גס, חומרי וחומרני, חומר אפל ונשי, הגוף הרע של העולם. ארכיטיפ האדמה ראשיתו בתקופת המקרא, שבה שלט אלמנט האב-האל, בעוד שאלמנט האם האלה והטבע הודחק. בסיסו התיאולוגי של ארכיטיפ האדמה קיבל ביטוי של דרגת העולם התחתונה ביותר בעוד שהרוח מקומה בשמיים והיא בצד הגברי-השמימי, באלוהות ובעולם העליון.

הרצון המחודש לחיבור בין האדם לטבע, יוצר כיום מרחבי שיח קהילתיים בין אנשים רבים במרחבי הגלובוס, באמצעות פלטפורמות דיגיטליות, טקסים, פורומים ועוד. חיבורים אלו מכונים לעיתים בהכללה, תנועת העידן החדש ((New Age. תופעת ה"עידן החדש" זוכה לתוויות רבות ביניהן דת, הלך רוח, סגנון חיים או תנועה חברתית. במאמר זה נטען כי קבוצות אלו הפועלות במרחבים שונים, מתוך ביקורת התרבות והדת הנוצרית המפרידה בין האדם לטבע – בקריאה לחבריהן לשפר את יחסיהם עם האדמה והסביבה – מטפחות למעשה תפיסה דתית מיסטית מחודשת של חזרה אל האלמנט של האם האלה.